Diari Oficial de la Generalitat Valenciana


Sumari del DOGV 5695, del 04-02-2008 (2008/1123)

Informació pública del procediment de programació, per gestió indirecta, de la unitat d'execució 3 del Pla General d'Ordenació Urbana de Llíria.
------------------------------------------------------------------------------------------------------------------------------------------------

### Dades del document

Número de DOGV
:   5695

Data del DOGV
:   04-02-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/1123


Data del document
:   29-01-2008

Organisme emissor
:   Agrupació d'Interés Urbanístic la Bombilla UE 3 de Lliria

Tipus de document
:   Informació Pública

Descriptors 

:   * Llíria
    * pla d'urbanisme
    * empresa privada

Informació pública del procediment de programació, per gestió indirecta, de la unitat d'execució 3 del Pla General d'Ordenació Urbana de Llíria. [2008/1123]  
L'Agrupació d'Interés Urbanístic La Bombilla UE 3 de Llíria, amb domicili en el carrer de la Llibertat, 11-8ª, de la dita ciutat, amb CIF G-97217889 (inscrita en el Registre d'Agrupacions d'Interés Urbanístic amb el núm. 252) ha formulat l'alternativa tècnica del programa d'actuació integrada, per gestió indirecta, per al desenvolupament de la unitat d'execució número 3 del Pla General d'Ordenació Urbana de Llíria, de sòl urbà residencial. I la sotmet a informació pública en compliment del que disposa l'article 134 de la Llei Urbanística Valenciana (LUV).  
L'inici del procediment de concurs va ser aprovat, junt amb les bases reguladores del programa, mitjançant un acord del Ple de l'Ajuntament de Llíria, del 27 de setembre de 2007. L'anunci de concurs del dit programa va ser enviat, el 5 de novembre de 2007, al Diari Oficial de la Unió Europea i les esmentades bases particulars van ser publicades en el Butlletí Oficial de la Província de València número 256, del 27 d'octubre, així mateix de 2007.  
El document de planejament que regula l'ordenació detallada a desenvolupar és el Pla General d'Ordenació Urbana de Llíria, amb l'àmbit que, per a la unitat d'execució 3, figura en este. El seu text refós va ser aprovat per la Comissió Territorial d'Urbanisme de València el 10 d'abril de 2006 (BOP de l'1 de juny de 2006), així com la modificació puntual número 3 d'este, aprovada definitivament per la dita comissió territorial el 15 de novembre de 2006 i publicada en el Butlletí Oficial de la Província de València del 9 de gener de 2007.  
La documentació consta de la corresponent memòria, projecte d'urbanització i projecte específic d'instal·lacions elèctriques.   
La dita documentació ha sigut protocol·litzada en la notaria d'Ernesto Ríos Segarra, a Llíria, carrer Gerardo Ferrando, 2-baix, i podrà consultar-se en tràmit d'informació pública, de dilluns a divendres, ambdós inclusivament, de 09.00 a 14.00 hores; també es troba depositat un exemplar d'esta en l'Ajuntament de Llíria. I, conforme disposa l'esmentat article 34 de la LUV, així com el 293.1 del Reglament d'Ordenació i Gestió Territorial i Urbanística, durant el termini d'un mes des de la publicació d'este anunci, podran presentar-se al·legacions indistintament en la dita notaria o en les oficines de l'Ajuntament de Llíria (Pl. Major, 1), en horari d'atenció al públic.  
D'acord amb el que preveu l'article 59 de la Llei 30/1992, de 26 de novembre (sobre Règim Jurídic de les Administracions Públiques i Procediment Administratiu Comú), este edicte servix de notificació per als interessats que siguen desconeguts, s'ignore el lloc de la seua notificació o que, havent-se intentat esta, no s'haguera pogut practicar en relació amb la remissió, d'acord amb el que preveu el citat article 134 de la LUV, dels corresponents avisos als que consten en el Cadastre com a titulars de drets afectats per l'actuació.  
Llíria, 29 de gener de 2008.- El president de l'Agrupació d'Interés Urbanístic La Bombilla UE 3: Alfredo Rocher Collado.